[image: ]
                                                                                      Nissedal, 09.08.26
Til 
Vinje kommune
Kopi: Statsforvaltar

Storlineset reg. plan – Vinje kommune.
Klage.
Naturvernforbundet i Vest-Telemark (NVVT) klagar på Vinje kommune sitt vedtak i denne saka.
Storlineset og Flåmyrane har mykje av same problematikk – det ligg også i same området. Argumentasjonen – både overordna/prinippiellt og faktisk – vert difor også sammanfallande. NVVT ser overordna og heilskapleg på arealvorvaltning, det skal også kommunen gjere. Statsforvaltar er ansvarleg for å sørge for at den lokale prosessen er nettopp det. Statsforvaltar skal sørge for at statlege lover og planar blir fulgt/etterlevd – som Tiltaksplan for villrein og naturmangfaldlova.
NVVT viser også til vårt høyringsinnspel i denne saka,  samt til  høyringsinnspel og klage i Flåmyrane saka. Alle våre tidlagare argument er gjeldane fortsatt. Fakta har ikkje endra seg.  
NVVT finn det meiningslaust – og håplaust - å måtte kjempe for det opplagte – i ei sak der alle fakta skulle tilsei det motsatte vedtak av det  Vinje kommune har fatta. Både Storlineset og Flåmyrane planane skulle blitt  lagt vekk for godt. Staten – ved regjering og departement  har lagt fram Tiltaksplan for villrein, der konklusjonen er at all ferdsel inn i villreinområder må begrensast kraftig. I fylgje Regjeringa må dette til for å redde villreinen. Denne viktige – og naudsynte ambisjonen, oppnår vi ikkje ved å vedta store hytteplanar – inkl. massetak i randsona til villreinområder. I desse sakene trumfar dessverre igjen kortsiktig «nærings» tenkning - natur og artsmangfald. 
Villreinen er vår ansvarsart, som vi har eit særleg nasjonalt ansvar for, i tillegg har vi  raudlista artar, boreal hei, myr mm. –  i arealet til Storlineset.
At ein kommune sviktar i sine vedtak – og ikkje fattar eit ansvarleg vedtak er ein ting, men når heller ikkje Statsforvaltar reverserar – dvs. gjer jobben sin på vegne av Regjering/stat  i Flåmyrane saka – då slår meiningslausheten inn for undertegna.
Fordi….
Det er umogleg å kombinere å redusere ferdsel inn i villreinområda – parallellt med å åpne opp for hundrevis av nye hytter i randsona til villreinområder. 
Regjeringa seier i Tiltaksplanen for villrein - at ferdselen inn i villreinområda må begrensast kraftig. Kva er så det forsvarlege å gjere av kommunen – og eventuellt av Statsforvaltar nå i  Storlineset  - tidlegare også i Flåmyrane?

Svaret er opplagt for NVVT – og burde også vere det for ansvarlege myndighetar.
Dette er ikkje belæring – det er eit forsøk på logisk tankegang og konsekvens tenkning – med basis i fakta  og lang erfaring.
NVVT har fortsatt eit håp om at fleirtalet blant dei folkevalde i Vinje kommune lyttar til oss. Om det ikkje skulle skje – så er det opp til Statsforvaltar.
Statsforvaltar – som regjeringas forlenga arm – har ikkje noko val, dei skal lytte til og ikkje minst realitets vurdere vår argumentasjon. Ikkje gjere som i klagehandsaminga vedr. Flåmyrane. I den saka gjorde Statsforvaltar  ein usedvanleg dårleg jobb.
NVVT ber om fakta som dokumenterar at det ikkje vil vere negativt for villreinen, vår nasjonale ansvarsart – og naturen og alt artsmangfald ellers - med meir ferdsel og nedbygging. Vi ber også om dokumentasjon på korleis meir folk og støy i randsona til villreinen vil føre til kraftig begrensing av all ferdsel inn i villreinområda. Jamfør tiltaksplanen.
Utbyggarar og forkjemparar for meir nedbygging av natur argumenterar for at naturen tåler «litt meir nedbygging». NVVT ber om dokumentasjon på denne argumentasjonen, og påstanden.
Kor går grensa, og når blir samla belastning for naturen for stor?  Dette må svarast ut i klagehandsaminga, det er slik demokratiet er meint å fungere.

Oppsummering:
NVVT legg til grunn at både kommunen og Statsforvaltar ønsker å bidra til å oppfylle  måla for Tiltaksplan for villreinen. Vi legg og til grunn at kommunen og Statsforvaltar vil sørge for god og forsvarleg arealforvaltning – der fokus på naturen får den plassen som naturmangfaldlova krev. Med andre ord - at der er samsvar mellom mål og vedtak på dei forskjellige nivå i offentleg forvaltning. 
Kort sagt ber vi om forklaring på korleis godkjenning av desse to hytteplanane kan bidra positivt til å nå måla Tiltaksplanen for villreinen har.
Visst ikkje vert alt bare tome ord. 
Offentleg arealforvaltning skal og må vere fakta- og erfaringsbasera. Vi må lære av feil som er gjort tidlegare. Vi kan ikkje ha gode mål på papiret – for endring, og samtidig fatte vedtak som medfører meir av det som har ført oss inn i den situasjonen vi er i. 
Villreinen er i ein kritisk situasjon!  
Vi må ha handling nå!
Natur og alt artsmangfald ropar om det – og det er opp til oss å handle.

Helsing
Torfinn Sanden
Naturvernforbundet i Vest-Telemark

